Source: http://www.epi.sk/vzor-zmluvy-a-pravneho-podania/ziadost-o-napravu-paragraf-136-zakona-c-25-2006-z-z.htm
Timestamp: 2018-02-24 10:06:54+00:00
Document Index: 16205476

Matched Legal Cases: ['§ 136', '§ 136', '§ 138', '§ 7', '§ 136', '§ 22', '§ 50', '§ 67', '§ 77', '§ 105', '§ 108', '§ 7', '§ 136', '§ 7', '§ 136', '§ 7', '§ 22', '§ 50', '§ 67', '§ 77', '§ 105', '§ 108', '§ 50', '§ 67', '§ 108', '§ 136', '§ 136']

Žiadosť o nápravu (§ 136 zákona č. 25/2006 Z. z.)
Žiadosť o nápravu je vymedzená v ustanovení § 136 zákona č. 25/2006 Z. z. o verejnom obstarávaní (ďalej len „ZVO“). Doručenie žiadosti o nápravu je obligatórnou podmienkou pre podanie námietok podľa § 138 ods. 2 písm. a), b) a c) ZVO. Účelom inštitútu žiadosti o nápravu je dosiahnutie nápravy vo vzťahu uchádzač – verejný obstarávateľ.
Subjektmi oprávnenými podať žiadosť o nápravu sú uchádzač, záujemca, účastník alebo osoba, ktorej práva alebo právom chránené záujmy boli alebo mohli byť dotknuté postupom verejného obstarávateľa, obstarávateľa alebo osoby podľa § 7.
Skutočnosti, proti ktorým je možné podať žiadosť o nápravu v zmysle § 136 ods. 1 ZVO:
proti zámeru uzavrieť zmluvu alebo koncesnú zmluvu na práce uverejnené podľa § 22 ods. 6, proti podmienkam uvedeným v oznámení podľa § 50 ods. 4, § 67 ods. 2, § 77, § 105 ods. 5 alebo § 108b ods. 4,
proti podmienkam uvedeným v súťažných podkladoch alebo v iných dokumentoch poskytnutých verejným obstarávateľom, obstarávateľom alebo osobou podľa § 7 v lehote na predkladanie ponúk alebo proti podmienkam uvedeným v súťažných podmienkach v súťaži návrhov poskytnutých v lehote na predkladanie návrhov,
proti podmienkam uvedeným vo výzve na predkladanie ponúk alebo návrhov.
Obligatórne náležitosti žiadosti o nápravu (§ 136 ods. 2 ZVO):
Ak žiadosť o nápravu neobsahuje všetky zákonné náležitosti, verejný obstarávateľ, obstarávateľ alebo osoba podľa § 7 ZVO najneskôr do troch pracovných dní po doručení žiadosti o nápravu vyzve žiadateľa na odstránenie nedostatkov. Žiadateľ je povinný doplnenú žiadosť o nápravu doručiť do troch pracovných dní od doručenia výzvy. Ak žiadosť o nápravu ani po výzve na odstránenie nedostatkov nemá predpísané náležitosti, žiadosť o nápravu sa zamietne a žiadateľovi sa písomné zamietnutie žiadosti o nápravu s odôvodnením doručí do 5 dní po uplynutí lehoty na odstránenie jej nedostatkov.
V zmysle ustanovenia § 136 ods. 3 ZVO musí byť žiadosť o nápravu verejnému obstarávateľovi, obstarávateľovi alebo osobe podľa § 7 ZVO doručená:
§ 22 ods. 6 v európskom vestníku, ak žiadosť o nápravu smeruje proti zámeru uzavrieť zmluvu alebo koncesnú zmluvu na práce,
§ 50 ods. 4, § 67 ods. 2 písm. a), § 77, § 105 ods. 5 alebo § 108b ods. 4 v európskom vestníku, ak ide o zadávanie nadlimitnej zákazky, koncesiu na stavebné práce a súťaž návrhov a ak žiadosť o nápravu smeruje proti podmienkam uvedeným v oznámení,
§ 50 ods. 4, § 67 ods. 2 písm. b) alebo § 108b ods. 4 vo vestníku, ak ide o zadávanie podlimitnej zákazky a koncesiu na služby a ak žiadosť o nápravu smeruje proti podmienkam uvedeným v oznámení,
do desiatich dní odo dňa prevzatia alebo uverejnenia výzvy na predkladanie ponúk alebo návrhov, ak žiadosť o nápravu smeruje proti podmienkam uvedeným vo výzve na predkladanie ponúk alebo návrhov.
Pozn. redakcie: § 136 zákona č. 25/2006 Z. z.
25/2006 Z. z. Zákon o verejnom obstarávaní
Žiadosť o nápravu (§ 136 zákona č. 25/2006 Z. z.) / 13 kB
Mgr. Matej Trnavský